Vegard Holm

Vegard Holm (født 1948) er en norsk fagforeningsmann, redaktør og forfatter.

Holm arbeidet først i grafisk industri i årene 1964 til 1978, og var klubbleder på Refsum bokbinderi. Han begynte deretter i transportbransjen, der han jobbet til 1994. Han hadde vervet som klubbleder på Tollpost Globe og var sekretær i Oslo Transportarbeiderforening i årene 1984–1985.Radikal portal

Holm var redaktør i Norsk Transportarbeiderforbunds blad Transportarbeideren i nesten to tiår, fra 1994 til 2013. Han har også skrevet bøker om fagforeningshistorie.

Holm er bosatt på Grünerløkka i Oslo, og har vært aktiv som leder for Grüner idrettslag og redaktør for lagets blad Grünermagasinet.Grünermagasinet desember 2005 Han har også skrevet bok om idrettslaget.«Vegard Holm». Side 13, Klassekampen 26. februar 2014

 Bibliografi 
 Alltid med lua på hue. Oslo Transportarbeiderforening 100 år (1993)
 Fra husmødre til kolleger. Avisbudenes forening 100 år (1998)
 Grüner idrettslag 90 år : 1914–2004 (2004) 
 Ofra av makta (2013)

 Referanser 

 Eksterne lenker 


Kategori:Norske fagforeningspersoner
Kategori:Norske sakprosaforfattere